
       Republika Hrvatska
     Trgovački sud u Zadru
Zadar, Dr. Franje Tuđmana 35						



U   I M E   R E P U B L I K E   H R V A T S K E

R J E Š E N J E


           Trgovački sud u Zadru, po sudskoj savjetnici Anamariji Kovačić Milković, u pravnoj stvari podnositeljice zahtjeva Financijske agencije, Regionalnog centra Split, Podružnice Zadar, Zadar, Ivana Danila 4, OIB: 85821130368, za provedbu skraćenoga stečajnoga postupka nad dužnikom ECO ENERGIA d.o.o., Zadar, Gaženička cesta 5, OIB: 18648872555, 9. siječnja 2019.,

r i j e š i o   j e

	Odbacuje se zahtjev Financijske agencije od 4. siječnja 2019. za provedbu skraćenoga stečajnog postupka nad dužnikom ECO ENERGIA d.o.o., Zadar, Gaženička cesta 5, OIB: 18648872555, kao nedopušten.  

Obrazloženje

	Financijska agencija je 4. siječnja 2019. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 104/17, dalje: SZ) navodeći da isti na dan 2. siječnja  2019. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 114.556,25 kn te da nema zaposlenih.
Odredbom čl. 15. st. 2. SZ-a propisano je da ako je pokrenut predstečajni postupak, do njegova završetka nije dopušteno pokretanje stečajnoga postupka.
Sud je po službenoj dužnosti pribavio spis ovog suda poslovni broj: St-345/18 te utvrdio da je dužnik dana 15. listopada 2018. podnio prijedlog za otvaranje predstečajnog postupka te da je rješenjem ovog suda poslovni broj: St-348/2018-17 od 5. studenog 2018. otvoren predstečajni postupak nad uvodno označenim dužnikom. 
Slijedom navedenog, a temeljem ranije citirane odredbe čl. 15. st. 2. SZ-a riješeno je kao u izreci rješenja.

U Zadru 9. siječnja 2019. 
	                                     
Za točnost otpravka – ovlaštena službenica                                                    Sudska  savjetnica
Paula Mikulić                                                                           Anamarija Kovačić Milković,v.r.		

            Uputa o pravnom lijeku 
            Protiv ovog rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).
            Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436.st.1. i 2. SZ-a). 


            DNA:
                        -FINA, RC Split, Podružnica Zadar
                        -stečajnom dužniku 
                        -svima putem e-oglasne ploče
                        -u spis

